open-index/open-wikipedia-markdown huggingface dataset:
Germana aŭtovojo A44

La **germana aŭtovojo A44** (germane *Autobahn 44*, mallonge *A44*, aŭ formale *Bundesautobahn 44*, mallonge *BAB 44*) estas aŭtovojo inter la limo de Germanio kaj Belgio (transire al la belga aŭtovojo *A3*, proksime de la urbo Akeno) okcidente ĝis la urbo Kaselo en Hesio oriente, kie la vojo eniras la nord-sudan aŭtovojon A7. La aŭtovojo longas 266 kilometrojn. Ĝi estas parto de la eŭropaj ŝoseoj 40 () kaj 331 (). 

La aŭtovojo krucas la aŭtovojojn A61 (proksime de la urbo Jülich) kaj A46 (proksime de la urbo Mönchengladbach), A52 kaj A57 (proksime de la urbo Krefeld), en Düsseldorf kaj en Essen, en Bochum krucas la aŭtovojojn A40 kaj A43, krome en Dortmund la aŭtovojojn A45 kaj A1, en Wünnenberg-Haaren ligiĝas al la aŭtovojo A33 kaj en Kaselo al la aŭtovojojn A49 kaj A7. Estas planoj plukonstrui la aŭtovojon plu orienten ĝis la germana aŭtovojo A4 proksime de la komunumo Herleshausen (ĉe la eksa limo inter la germanaj ŝtatoj FRG kaj GDR).

Ĝis la reunuiĝo de Germanio en 1990 la aŭtovojo, tiam konsistanta el pluraj disaj partoj konektataj per malpli grandaj vojoj, ne havis superregionan signifon kaj precipe plifaciligis la lokan aŭtan kaj kamionan trafikon. Post la malfermo de la engermania limo en novembro 1989 la vojo rapide iĝis multe pli frekventata kaj fariĝis la plej rapida ligo inter la okcidenta Ruhr-Regiono kaj la industriaj centroj en la sudo de la novaj federaciaj landoj. Daŭre tamen la aŭtovojo ne estas tute kontinua, kaj la lastaj aŭtovojaj "truoj" (ekzemple inter la urboj Düsseldorf, Bochum kaj Dortmund) estas nur nun konstrue kompletigataj.

]]  

 

Kategorio:Transporto en Nordrejn-Vestfalio
Kategorio:Transporto en Hesio
Germana aŭtovojo A33

La **germana aŭtovojo A33** (germane *Autobahn 33*, mallonge *A33*, aŭ formale *Bundesautobahn 33*, mallonge *BAB 33*) estas aŭtovojo en nordokcidenta Germanio, en la regiono ĉirkaŭ la urbo Osnabrück: Ĝi ligas la aŭtovojojn A30 en la nordo kaj A44 en la sudo kaj tiel estas parto de la itinero de multaj aŭtoj kaj kamionoj inter Nederlando kaj nordokcidenta Germanio unuflanke kaj la germanaj federaciaj landoj Turingio kaj Saksio aliflanke. 

Laŭ la momenta konstrua stato, la aŭtovojo komenciĝas nordoriente de Osnabrück en la komunumo Belm respective la orienta urboparto Osnabrück-Schinkel, ligate al la federacia vojo B51 - estas planoj daŭrigi la vojon norden ĝis la komunumo Wallenhorst kaj la germana aŭtovojo A1 kondukanta al Bremeno, Hamburgo kaj Jutlando (kontinenta Danio). Post kruciĝo kun la germana aŭtovojo A30, ĝi pluiras suden trans la arbara regiono Teutoburger Wald, celante al la direkto de la urbo Bielefeld. Post 25 aŭtovojaj kilometroj, ĝi en Borgholzhausen transiras al la federaciaj vojoj B476 kaj B68, kiuj de jardekoj estas tro mallarĝaj compare al la relative densa trafiko, tiel ke vojaĝantoj kutimas je vojŝtopiĝoj ĉi tie - ankaŭ tiun vojparton oni delonge planas trakonstrui al aŭtovojo. Post pliaj 25 kilometroj, ĉe la aŭtovoja kruciĝo Bielefeld la ŝoseo denove iĝas aŭtovojo, kruciĝas kun la germana aŭtovojo A2 inter Dortmund kaj Hanovro, kaj en sia suda parto direktiĝas al la urbo Paderborn. Proksime de tiu urbo, ĉe la aŭtovoja kruciĝo Wünnenberg-Haaren ĝi eniras la aŭtovojon A44.

]]  

 

Kategorio:Transporto en Malsupra Saksio
1486 Marilyn

'*1486 *Marilyn'''* estas asteroido de la asteroida zono.

## Malkovro 
Ĝi estis malkovrita la  de la belga astronomo Eugène Joseph Delporte elde la Reĝa observatorio de Belgio en Uccle.

## Nomo 
Ĝi ricevis la antaŭnomon de *Marilyn Herget'', filino de la usona astronomo Paul Herget.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Eugène Joseph Delporte
Kategorio:Astronomiaj objektoj malkovritaj en 1938
Ŝolotlo

**Ŝolotlo** (en komunuza hispana skribo *Xólotl*, la *Hundodio*) estas la Dio de fajro, fulmado kaj malbonŝanco en la azteka mitologio. Ĝi akompanas la mortintojn en Miktlano, en la azteka transmondo. Ĝi estas ĝemelfrato de Quetzalcoatl, simboliĝo de Venuso kaj reganto de la Okcidento (ĉieldirekto). Ĝi gardas la Sunon, kiam nokte trairas la Ŝeolon. Oni figurigis ĝin kiel skeleto, hundokapa homo aŭ monstro kun invers-dudirekta piedo. eta|200ra|Ŝolotlo en la kodekso *Telleriano-Remensis*.La hispana nomo de meksika nuda hundo, *Xoloitzcuintle* venas de ĝi.

## Vidu ankaŭ 
* Ĉiĉimekoj

Kategorio:Aztekaj dioj
Kategorio:Dioj pri morto
Kategorio:Fajrodioj
Kategorio:Fulmodioj
Kategorio:Mitaj hundoj
Kategorio:Ŝeolaj dioj
Kategorio:Naŭatlaj vortoj kaj esprimoj
1485 Isa

'*1485 *Isa'''* estas asteroido de la asteroida zono.

## Malkovro 
Ĝi estis malkovrita la  de la germana astronomo Karl Wilhelm Reinmuth elde la Nacia Observatorio de Hejdelbergo - Königstuhl.

## Nomo 
Ĝi ricevis la nomon "*Isa*", mallongigo de la virina antaŭnomo "*Marisa*". Tiun nomon proponis la itala astronomo *Massimo Cimino''.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Karl Wilhelm Reinmuth
Kategorio:Astronomiaj objektoj malkovritaj en 1938
Dylan Patton

**Dylan Michael PATTON** (naskiĝis la  en Dentono, Teksaso, Usono, do nun -aĝa) ekde la aĝo de sep jaroj estas usona aktoro kaj fotomodelulo.

En Usono li plej konatas pro sia rolo de *Will Horton* en la televida serio *Days of our Lives* de la televida kanalo NBC, en kiu li videblis de februaro 2009 ĝis januaro 2010.

## Kariero 
Dylan Patton komencis aperi en fotaj kaj filmetaj reklamoj en la aĝo de sep jaroj - tiam estante helblonda kaj "anĝelmiena" knabeto. En 2002 la 10-jarulo estis elektita por la rolo de la knabo *Dakota Manning* en la televida filmo "Our Family", en 2004 havis la rolon de *Clay Thomas* en la filmo "Crab Orchard" kaj sekvajare, en 2005, la rolon de *Tyler Cameron* en la filmo "Paradise, Texas". Samjare li aperis ankaŭ en la rolo de *Justin Brooks* en la televida produktaĵo "That's So Raven" kaj la rolo de *Oliver Murphy* en la mallonga sendepende produktita filmo ''O' Best Beloved, Six Honest Men*. En 2006 li vivigis la rolon de *Dustin Tyler* en la filmo *First Strike*, kiu tamen nur publikiĝis en 2009, kaj en 2007 havis gastan rolon de la junulo *Matt Merriman* en la televida serio "Cold Case", kaj pro tiu rolo nomumiĝis por la usona filma premio de "juna artisto". Sekvis la supre menciita prezento de la rolo de *Will Horton* en la televida serio *Days of our Lives* de la televida kanalo NBC, en kiu li videblis de februaro 2009 ĝis januaro 2010. Por tiu rolo li en 2010 nomumiĝis por la usona premio de "elstara pli juna aktoro en drama serio" ("*outstanding younger actor in a drama series"*).

Kvankam tiuj filmaj prezentoj nur limigite elsendiĝis ekster Usono, li ankaŭ internacie kolektis rimarkindan atenton fare de precipe adoleskaj knabinoj, el kiuj multaj konsideras lin aparte bonaspekta junulo.

## Eksteraj ligiloj 
* *dylan-patton.com'', anglalingva retejo pri li 

Kategorio:Usonaj aktoroj
Kategorio:Usonaj infanaj aktoroj
Kategorio:Usonaj fotomodeloj
Kategorio:Naskiĝintoj en Usono
Nacia flago

La **Nacia flago** aŭ Ŝtata flago estas flago kiu reprezentas landon, kiu indikas naciecon, civitanecon aŭ ŝtatanecon. Estas unu de la simboloj plej gravaj de ŝtato. La nacia flago utilas por reprezenti la landon eksterlande, sed ankaŭ kiel reprezento de la civitanoj aŭ de la registaro en la propra lando. 

Ekzistas tri kategorioj de naciaj flagoj nome:
* Civila flago. Versio uzebla de ĉiu ajn civitano.
* Milita flago. Versio uzebla nur de armeoj.
* Institucia flago. Versio uzebla de la registaro kaj siaj administraĵoj.

## Ekzemploj 
Kategorio:Naciaj simboloj
Kategorio:Flagoj

zh-yue:國旗
Germana aŭtovojo A57

La **germana aŭtovojo A57** (germane *Autobahn 57*, mallonge *A57*, aŭ formale *Bundesautobahn 57*, mallonge *BAB 57*) estas aŭtovojo inter la limo de Germanio kaj Nederlando (transire al la nederlanda aŭtovojo *Rijksweg 77*, proksime de Goch) ĝis la nordaj kvartaloj de la urbo Kolonjo. Dumvoje ĝi pasas interalie la urbojn Krefeld, Neuss kaj Dormagen. La aŭtovojo longas 128 kilometrojn. Ĝi estas parto de la eŭropa ŝoseo 31 (). 

Malgraŭ sia relativa mallongeco, la vojo estas grava aŭta ligo inter la urbo Roterdamo kaj ties ĉirkaŭaĵo okcidente kaj la urbaro ĉirkaŭ Kolonjo oriente. De nordokcidento al sudoriento, la vojo krucas interalie la germanajn aŭtovojojn A42 (ĉe Kamp-Lintfort), A44 (ĉe Krefeld), A52 (ĉe Kaarst), A46 (ĉe Neuss) kaj A1 (en la nordo de Kolonjo).

, direkte al Nederlando]]  

 

Kategorio:Transporto en Nordrejn-Vestfalio
Ringoperdriko

eta|300ra|

La **Ringoperdriko** (***Arborophila torqueola***) estas mezgranda birdo de la familio de Fazanedoj de la ordo de Kokoformaj kaj subfamilio de Perdrikenoj. Ĝi troviĝas en Butano, Ĉinio, Barato, Birmo, Nepalo kaj Vjetnamo. Ties natura habitato estas subtropikaj aŭ tropikaj humidaj arbaroj de malaltaj teroj kaj montararbaroj.

Maskloj de tiu specio havas ornamajn bildojn kaj markojn, kombino de oranĝecaj krono kaj orelmakulo je nigra kapo kaj strieca gorĝo; krome estas super la plumbogriza brusto tre rimarkinda **blanka antaŭkolumo**, kio nomigas la specion kaj en la komuna nomo kaj en la latina scienca nomo. Estas ankaŭ blankaj strioj ne tiom rimarkindaj kaj mustaĉa kaj superokula. Inoj ne havas la kapobildon, sed kunhavas la ruĝecan okulringon, la markatajn flugilojn kaj grizecstriecajn subajn partojn de la masklo kun tre rimarkinda blanka punkteco en flankoj. La flugilbildo estas pli markata ĉe masklo, kiu montras trioble striojn de plumoj kun bruna bazo, helsablokolora al blankeca centra parto kaj nigreca pinto; ĉe la ino videblas la nigreca pinto super la helbruna baze, sed ne la hela centro. Ŝi havas ankaŭ ruĝecan antaŭkolumon anstataŭ blankan. Temas pri klara kazo de seksa duformismo.

Oni identigis kvar subspeciojn sur la bazo de diferencoj en la kapomarkoj de la masklo. Ili estas la jenaj:

* *millardi* (Stuart Baker, 1921) - okcidenta Himalajo.
* *torqueola* (Valenciennes, 1826) – Nepalo orienten al Tibeto kaj norda Birmo.
* *batemani* (Ogilvie Grant, 1906) - norda Birmo kaj sudcentra Ĉinio (okcidenta Junano, SOk Siĉuano).
* *griseata* Delacour & Jabouille, 1930 - nordokcidenta Vjetnamio.

La manĝo de tiu specio enhavas semojn kaj diversajn senvertebrulojn, kiujn ĝi kolektas per skrapado inter folirubaĵoj. La birdoj vidatas en paroj aŭ malgrandaj aroj de ĝis 10 individuoj kiuj povas esti formataj de familiaj grupoj.

La Ringoperdriko havas kokinecan kontaktalvokon kiu estas konstante elsendata dummanĝado. Hindiaj populacioj reproduktiĝas inter aprilo kaj junio, kvankam pli fruaj reproduktuloj estis konstatitaj je pli malaltaj altitudoj. La averaĝa ovokvanto estas de 3-5 ovoj, sed oni observis ankaŭ ĝis 9 ovojn. Kovado estas de nekonata daŭro en naturo, sed je kaptiveco estis konstatitaj 24 tagoj. La nesto estas bulforma, kun kupolo. La teritorio etendas laŭ mallarĝa zono el okcidenta Himalajo al norda Vjetnamo. La specio ne estas tutmonde minacata kaj estas komuna en plej parto de sia teritorio.

## Referencoj
* BirdLife International 2004. Arborophila torqueola. 2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Kokoformaj
Kategorio:Fazanedoj
Kategorio:Birdoj de Azio
Germana aŭtovojo A52

La **germana aŭtovojo A52** (germane *Autobahn 52*, mallonge *A52*, aŭ formale *Bundesautobahn 52*, mallonge *BAB 52*) estas aŭtovojo inter la limo de Germanio kaj Nederlando (proksime de la komunumoj Roermond kaj Niederkrüchten) ĝis la urbo Gelsenkirchen. La aŭtovojo longas 93 kilometrojn. Dumvoje, ĝi inter alie pasas la urbojn Mönchengladbach, Düsseldorf kaj Essen. 

La vojo krucas la germanajn aŭtovojojn A61 kaj A44 (ĉe Mönchengladbach), A57 (ĉe Kaarst), denove la aŭtovojon A44 ĉe Düsseldorf, A3 (ĉe Ratingen) kaj A40, A42 kaj A2 (ĉe Essen), kaj fine A43 (ĉe Marl). Malgraŭ sia relativa mallongeco, la ŝoseo estas grava eŭropa aŭta vojo inter Nederlando kaj la okcidentgermana industria zono Ruhr-Regiono. 

)]]  

 

Kategorio:Transporto en Nordrejn-Vestfalio
Grand Theft Auto Advance

***Grand Theft Auto Advance*** estas videoludo por Game Boy Advance, kreita de Digital Eclipse kaj publikigita de Rockstar Games la 25-an de oktobro 2004. Ĝi estas la unua titolo de la serio Grand Theft Auto ne kreita interne de Rockstar, sed de ekstera skipo.

## Temo 
Mike estas komencanta krimulo, kiu ”laboras” kun la pli longasperta Vinnie; kune ili volus lasi Liberty-n City-n, sed unue ili devas gajni sufiĉan monon laborante por kelkaj mafiaj familioj. Tuj post kiam ili gajnis la monon, Vinnie havos renkontiĝon kun bombaŭto kaj Mike estos akuzita pri hommortigo. La misio de Mike nun estas transvivi en la ĥaosa urbo kaj evidentigi la veron.

## Ludmaniero 
Post la tridimensia ŝanĝo de *GTA 3*, en tiu ĉi ĉapitro estas restarigita la dudimensia vidaĵo el la supra parto de la unuaj du ĉapitroj pro la hardvaraj limoj de la konzolo. Aliaj limoj estas la ne recititaj scenejoj, la ne elektebla muziko kaj la pli malgranda kvanto de sonefikoj. La ludo disvolviĝas en 2000 ĉe Liberty City; kronologie ĝi estas antaŭaĵo de *Grand Theft Auto 3* pro tio, ke la faktoj okazas unu jaron antaŭe.

## Armiloj 
* Nudaj Manoj
* Bazopilka Klabo
* Katana
* Pistolo
* Pumpilfusilo
* Uzi
* AK-47
* Flamĵetilo
* Molotov Cocktail
* Grenadoj
* Bazuko
* Minigun

## Roluloj 
* Mike
* Vinnie
* 8 Ball
* Jonnie
* King Courtney
* Cisco
* Yuka
* Asuka Kasen
* La Amanto de la Aŭtoj

## Veturiloj 
* Banshee
* Belly
* BF Injection
* Brit
* Coach
* Diablo
* Esperanto
* Hoods
* Idaho
* Limousine
* Manana
* Monster Truck
* Rumpo
* Sentinel
* Taxi
* Wongs
* Yakuza
* Yardie
* Borghine Taxi
* Formula One
* Ambulanco
* Aŭtopumpilo
* Kazerno OL
* FBI Car
* S.W.A.T. Van
* Tank
* Polica Rapida Taĉmento

Kategorio:Grand Theft Auto
Kategorio:Videoludoj
Germana aŭtovojo A42

La **germana aŭtovojo A42** (germane *Autobahn 42*, mallonge *A42*, aŭ formale *Bundesautobahn 42*, mallonge *BAB 42*) estas aŭtovojo en la okcidento de Germanio - inter la urbo Kamp-Lintfort (lige al la germana aŭtovojo A57) okcidente kaj Dortmund oriente. La aŭtovojo longas (nur) 58 kilometrojn kaj kompare al aliaj germanaj aŭtovojoj do mallongas. Dumvoje, ĝi interalie pasas la urbojn Duisburg, Oberhausen, Bottrop, Essen, Gelsenkirchen, Herne kaj Castrop-Rauxel. 

La vojo krucas la germanajn aŭtovojojn A59 ĉe Duisburg, A3 (ĉe Oberhausen), A43 (ĉe Herne), kaj fine A45 (ĉe Dortmund). Malgraŭ sia relativa mallongeco, la ŝoseo estas ekonomie grava aŭta vojo en la okcidentgermana industria zono Ruhr-Regiono kaj ankaŭ uzatas fare de multaj aŭtoj kaj kamionoj survojo inter Germanio kaj Nederlando.

 ĉe Duisburg]]  

 

Kategorio:Transporto en Nordrejn-Vestfalio
Germana aŭtovojo A43

La **germana aŭtovojo A43** (germane *Autobahn 43*, mallonge *A43*, aŭ formale *Bundesautobahn 43*, mallonge *BAB 43*) estas aŭtovojo en okcidenta Germanio - inter la urbo Monastero norde kaj Wuppertal sude. Ĝi komenciĝas kaj finiĝas lige al la nord-suda germana aŭtovojo A1 (kiu tiuparte identas al la eŭropa ŝoseo 37 (), sed prenas pli okcidentan itineron. Tiel ĝi ne nur estas alternativa vojo por vojaĝantoj inter la urbaro ĉirkaŭ Kolonjo sude kaj Hamburgo norde, sed ankaŭ estas grava aŭta trafikejo en la industria Ruhr-Regiono.

Dumvojo ĝi pasas interalie la urbojn Dülmen, Marl, Recklinghausen, Herne, Bochum, Witten kaj Dormagen. La aŭtovojo longas 95 kilometrojn. La vojo krucas interalie la germanajn aŭtovojojn A52 (ĉe Marl), A2 (ĉe Recklinghausen), A42 (ĉe Herne), A40 kaj A44 (ĉe Bochum).

]]

Kategorio:Transporto en Nordrejn-Vestfalio
Orbe (rivero)

**Orbe** estas rivero en Kantono Vaŭdo. Ĝia suba parto nomiĝas Thielle. La rivero havas longecon de 67&#160;km.

## Fonto 
La unua fonto de Orbe situas en Les Rousses en Francio sur alteco de 1150 m s.m. La koordinatoj de la fonto estas .

## Supra Fluo 
Post malmultaj kilometroj la rivero alfluas la Lagon de Rousses sur alteco de 1058 m s.m. Post la elfluo el la lago post 6&nbsp;km la rivero atingas la limon de Svislando. Ĝi nun fluas en la larĝa altmontara Valo de Joux nordorienten. Post proksimume 10 kilometroj la rivero alfluas al la Lago de Joux.

## La grotoj de Vallorbeo 
Orbe elflua la Lagon de Joux subtere tra proksimume 4 kilometra kavernosistemo, la tiel nomitaj Grotoj de Vallorbe respektive laŭ la rivero Grotoj de Orbe. Apud Vallorbe la rivero reaperas per impresa riverfonto denove surtere.

## La meza rivero 
Post Vallorbe la rivero fluas tra baraĵlago. Tie alfluas de sudo la unu el la malmultaj signifaj alfluantoj de Orbe, la rivero Jougnena, kiu fontas sub la Jougne-Pasejo en Francio. La rivero nun turniĝas orienten kaj trafluas profundan ravinon kun multaj akvofaloj, ĝis ĝi atingas la Svisan Mezlandon. Post la gorĝo la rivero ĉirkaŭfluas monteton, sur kiu situas la malnova urbo de Orbe. Post Orbe la rivero nun estas kanaligita.

## La suba fluo - Thielle 
La rivero nun fluas tra la flotebenaĵo ''Pleine de l'Orbe*. Post la kunfluo kun la rivero Talent, ĝi nomiĝas ĝis la alfluo al la Lago de Neŭŝatelo *Thielle''. En Yverdon-les-Bains alfluas al la lago.

## Komunumoj laŭlonge de la rivero 
La rivero fontas en Les Rousses en Francio. Poste ĝi fluas en Svislando tra Le Chenit, Le Lieu, Vallorbe, Ballaigues, Lignerolle, Les Clées, Agiez, Montcherand, Orbe, Valeyres-sous-Rances, Mathod, Suscévaz, Ependes, Treycovagnes al Yverdon-les-Bains.

## Vidu ankaŭ 
* Aliaj signifoj de Orbe

## Notoj kaj referencoj 
## Eksteraj ligiloj 
## Bildoj 

Dosiero:Vallorbe-Groto 141.JPG|La subterna rivero en la Grotoj de Orbe
Dosiero:Orbe (rivero) 015.JPG|Orbe post la riverfonto de Vallorbe
Dosiero:Vallorbe - confluent Jougnena et Orbe.JPG|Kunfluo de Jougnena kaj Orbe
Dosiero:Vallorbe.jpg|Orbe en Vallorbe

Kategorio:Riveroj en Svislando
Kategorio:Riveroj en Francio
Kategorio:Kantono Vaŭdo
Kategorio:Riveroj de Ĵuraso
Kategorio:Riveroj de la Svisa Mezlando
1487 Boda

'*1487 *Boda''''' estas malgranda, ne tre hela asteroido de la asteroida zono, ano de la Temisa familio.

## Malkovro 
Ĝi estis malkovrita la  de la germana astronomo Karl Wilhelm Reinmuth elde la Nacia Observatorio de Hejdelbergo - Königstuhl.

## Nomo 
Ĝi estis tiel nomita en honoro al la germana astronomo Karl Boda (1889 - 1942).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Karl Wilhelm Reinmuth
Kategorio:Astronomiaj objektoj malkovritaj en 1938
Flago de Slovenio

eta
La **nacia flago de Slovenio** havas tri egalajn horizontalajn striojn el blanka, blua, kaj ruĝa koloroj, kun la slovena blazonŝildo situanta en la supra flanko de la flago centrita en la blanka kaj blua strioj. La blazonŝildo havas la bildon de monto Triglav, la plej alta pinto de Slovenio, en blanka koloro kontraŭ blua fono ĉe la centro. Malsupre ĝi havas bluajn liniojn reprezentante la Adriatikon kaj lokajn riverojn, kaj supre ĝi havas tri ses-pintajn orajn stelojn aranĝitajn en inversa triangulo kiu estas prenita de la blazonŝildo de la Graflando de Celjo, la granda slovena dinastia domo de la fruaj 14-a kaj 15-a jarcentoj.

La koloroj de la flago estas foje atribuitaj al tutslavismo, sed ili venas de la mezepoka blazonŝildo de la Duklando Karniolo, en kiu harmonias blua aglo sur blanka fono kun ruĝa kaj ora duonluno. La koloroj de la flago estis konsideritaj naciaj koloroj antaŭ ol ili estis unue aranĝitaj sur flago dum la pliiĝo de naciismo en Eŭropo. La ekzistanta trikoloro estis kreita dum la Fonto de Nacioj en 1848, kiam grupo de studentoj de Ljubljano prenis la kolorojn de la Karniola blazonŝildo, aranĝante ilin laŭ maniero simile al la flago de Rusio.

Slovenio
Kategorio:Naciaj simboloj de Slovenio
Tutslavismo

[eta|dekstra|Flago proponita por la tutslavisma movado en kunveno en [Prago en 1848]]
**Tutslavismo** estis movado en la meza 19-a jarcento cele al la unueco de ĉiuj slavaj popoloj. La ĉefa enfokusiĝo estis en Balkano, kie la sudaj slavoj estis regataj dum jarcentoj de aliaj imperioj, Bizanca Imperio, Aŭstrio-Hungario, la Otomana Imperio kaj Venecio. Ĝi ankaŭ estis uzita kiel politika ilo de la Rusa Imperio kaj ties posteulo Sovet-Unio, kiuj akiris politik-armean influon kaj kontrolon de ĉiuj slavaj nacioj inter 1945 kaj 1948.

## Tutslavistoj 
* Mikaelo Pogodin

## Vidu ankaŭ 
* Grandfinnlando
* Kontraŭslavismo
* Nordiismo
* Slavigo
* Tutgermanismo
* Tutarabismo
* Tutslavaj koloroj
* Tutslavaj lingvoj


Kategorio:Slavoj
Slavismo
Kategorio:Interslava movado
Germana aŭtovojo A49

La **germana aŭtovojo A49** (germane *Autobahn 49*, mallonge *A49*, aŭ formale *Bundesautobahn 49*, mallonge *BAB 49*) estas aŭtovojo en centra Germanio, kiu ligas la urbon Kaselo en la nordo de la germana federacia lando Hesio kaj la distrikto Schwalm-Eder centre de la federacia lando.  Oni planas daŭrigon de la vojo ĝis la komunumo Gemünden (Felda) kaj tie ligon al la - en internacia trafiko pli grava - germana aŭtovojo A5. La aŭtovojo nun longas 45 kilometrojn (post realigo de la plukonstruaj planoj estus sume 87 kilometroj) - la ŝoseo do kompare al aliaj germanaj aŭtovojoj mallongas. 

La vojo nun krucas la germanajn aŭtovojojn A7 kaj A44 (ĉe Kaselo). Post realigo de la plukonstruaj planoj ĝi ankaŭ tuŝus la aŭtovojojn A4 (ĉe Schwalmstadt kaj A5 (ĉe Homberg).

 

Kategorio:Transporto en Hesio
Ballaigues

**Ballaigues** estas komunumo en la distrikto Vaŭda Nordĵuraso de Kantono Vaŭdo, Svislando. Ĝi havis 897 loĝantojn je la 31-a de decembro 2009.

## Geografio 
La teritorio de la komunumo Ballaigues etendiĝas de la norda bordo de la rivero Orbe ĝis la kresto de la kresto de la ĵurasa montoĉeno *Suchet*. La vilaĝo Ballaigues mem situas alte super la valo de Orbe sur suna teraso, oriente de Vallorbe kaj sude de la Jougne-Pasejo. La komunumo konsistas el la vilaĝo Ballaigues, la setlejo Chez Barrat kaj pluraj izolitaj bienoj.

La teritorio de la komunumo havas areon de 9,04 km², de kiuj 49% estas kovritaj de arbaro, 41% servas por agrikulturo, kaj 9% por setlado.

## Najbaraj komunumoj 
Ballaigues limas en nordo al Jougne (Francio), en oriento al Lignerolle, en sudo al Les Clées, kaj en okcidento al Vallorbe.

## Trafiko 
Tra la komunumo pasas la kantona ĉefvojo de Orbe al Vallorbe kaj sude de la setlejo la svisa aŭtovojo A9, al kiu la komunumo disponas pri propra alveturejo. La komunumo estas konektita al la publika transportreto per la poŝtaŭtolinio de Orbe al Vallorbe.

## Historio 
La unua dokumenta mencio de Ballaigues datiĝas el la jaro 1228 kiel *Balevui*. En la jaro 1453 aperas la nomo *Bella Aqua*. Dum mezepoko Ballaigues apartenis al la Senjorujo Les Clées. Post la konkero de la Senjorujo kaj la detruo de la urbo Les Clées fare de la Svisa Ĵurkomunumo ekde la jaro 1536 Ballaigues apartenis ĝis la Helveta Revolucio en la jaro 1798 al la voktejo Yverdon. De 1798 ĝis 2006 Ballaigues apartenis al la distrikto Orbe, kiu en la jaro 1803 estis integrita al la tiam fondita Kantono Vaŭdo, kaj ekde la 1-a de januaro 2007 al la nova distrikto Vaŭda Nordĵuraso.

## Notoj kaj referencoj 
## Eksteraj ligiloj 
* Oficiala retejo de la komunumo Ballaigues

## Bildoj 

Dosiero:Ballaigues 094.JPG|Vilaĝeniro
Dosiero:Ballaigues preghejo 136.JPG|Reformita preĝejo Saint-Jean Baptiste
Dosiero:Ballaigues supermerkato 122.JPG|Vilaĝa vendejo
Dosiero:Ballaigues Hotelo de la Croix d-Or 104.JPG|Hotelo de la Croix d'Or
Flago de Belgio

eta|Nuna flago
[eta|Flago de [1789]]
[eta|Flago de [1830]]
La **nacia flago de Belgio** (nederlande Vlag van België, france Drapeau de la Belgique, germane Flagge Belgiens) enhavas tri egalajn vertikalajn striojn el koloroj nigra, flava, kaj ruĝa. La koloroj estis prenitaj de la koloroj de la Duklando Brabanto, kaj la vertikala dizajno povas esti bazita sur la flago de Francio.

## Antaŭaj flagoj 
Post la morto de Karlo la Granda, la aktuala teritorio de Belgio iĝis parto de Lotaringio, kiu havis flagon el du horizontalaj ruĝaj strioj apartigitaj per blanka strio. La teritorio tiam falis sub hispanaj manoj, kaj post la kronado de Karolo la 5-a, Imperiestro de la Sankta Romia Imperio kaj flava kaj ruĝa, la koloroj de Hispanio, estis aldonitaj. De la 16-a jarcento ĝis la fino de la 18-a jarcento, la koloroj de kio nun estas Belgio estis ruĝa, blanka kaj flava. Foje la ruĝa kruco de Burgonjo estis metita sur la blanka strio de la flago.

Dum la periodo de aŭstra regado, kelkaj malsamaj flagoj estis provitaj, ĝis la aŭstra imperiestro trudis la aŭstran flagon. La loĝantaro de Bruselo estis kontraŭa al tio, kaj sekvanta la ekzemplon de Francio, ruĝa, flava kaj nigra koloroj komencis aperi. La koloroj tiel proporcias al la ruĝa leono de Henegovio, Limburgo kaj Luksemburgio, la flava leono de Brabanto, kaj la nigra leono de Flandrio kaj Namuro.

## Adopto de nuna flago 
La 26-an de aŭgusto 1830, la tago post la tumultado ĉe la Brusela Opero, kaj la komenco de la Belga Revolucio la flago de Francio estis hisita de la urbodomo de Bruselo. Tio estis haste anstataŭigita per trikoloro el ruĝa, flava kaj nigra horizontalaj strioj simila al tiu uzita dum la Brabanta Revolucio. Kiel rezulto, artikolo 193 de la Konstitucio de Belgio priskribas la kolorojn de la belga nacio kiel ruĝa, flava kaj nigra.

La 23-an de januaro 1831, la strioj estis ŝanĝitaj de horizontala al vertikala formo, kaj la 12-an de oktobro ĝis vidis sian modernan formon, kun la nigro metita strio ĉe la his-flanko de la flago. Estas sugestite ke la ŝanĝo estis por ne misi ĝin kun la flago de Nederlando, kiu ankaŭ havas tri horizontalajn striojn. Kelkaj pensas ke la ŝanĝo al vertikalo estis gesto je simpatio al la francoj, denove klare apartigante ilin de la nederlandanoj.

## Referencoj 
Belgio
Kategorio:Naciaj simboloj de Belgio
Osík

Municipo **Osík** situas en Ĉeĥio, regiono Pardubice, distrikto Svitavy, 3&nbsp;km sudokcidente de urbo Litomyšl. Vivas ĉi tie  ().

## Historio 
Ekesto de la vilaĝo Osík estas ligita kun koloniiga agado de premonstrata monaĥejo en Litomyšl en la duono de 12-a jarcento. Tiam jam sur teritorio de Osík ekzistis vilaĝo Křekovice, kiun princo Soběslav la 1-a donacis al la benediktana monaĥejo de Litomyšl. Post la jaro 1145 okazis translokiĝo de la loĝantaro, verŝajne pro koloniigaj kaŭzoj, kaj la vilaĝo neniiĝis. En la jaro 1145 akiris donace premonstratoj de Litomyšl grundon sur Kačí-monto, kiu estas parto de Osík. Nomo Osík rememoras loĝatan teritorion, kiu ekestis per senarbigado de arbaro.

En la jaro 1713, kiam en Bohemio propagiĝis pesto, la superularo konstruigis apud Osík izoligan kabanon. Ĉar pesto tiam la sinjorejon evitis, estis ĉi tie alkonstruitaj pluaj dometoj kaj tiel ekestis domaro Lazaret *(Lazareto)*, parto de Osík.

En la jaro 1792 en Osík ekestis lernejo kaj en la jaro 1912 estis konstruita nova lerneja domo, en kiu oni instruas ĝis nun.

En la jaro 1879 ekestis en Osík fajrobrigada asocio, kiu de la jaro agis sub nomo "Fajrobrigada-Sokola Unuiĝo en Osík", kiu uzadis sokolan uniformon. Eble tia organiza formo estis ununura en Bohemio, ĉar alie estis uzata fajrobrigada uniformo kun kasko.

Komence de la 20-a jarcento ekestis en Osík fabriko produktanta draŝmaŝinojn kaj ankaŭ en tiu tempo ekestis ĉi tie brikfarejo, kiu produktas konstrumaterialojn ĝis nun. En la jaro 1946 estis en Osík konstruita la unua stacio por bova spermogreftado en Ĉeĥoslovaka respubliko.

## Loĝantaro 
## Memorindaĵo 
En la vilaĝo troviĝas historia ŝosea ponto kun statuoj.

## Personoj 
En la vilaĝo naskiĝis akademia pentristino Ludmila Jandová, nask. Kalibánová (1938-2008).

## Literaturo 
* Marek Podhorský: *Pardubický kraj*. Eldonis freytag & berndt, eldonejo en Prago en j. 2004.

## Eksteraj ligiloj 
* Oficiala paĝaro de mikroregiono Litomyšlsko  

Kategorio:Vilaĝoj en distrikto Svitavy
Kategorio:Municipoj en distrikto Svitavy
Kategorio:Setlejoj en Svitava montetaro
Flago de Kroatio

eta|300ra| Proporcioj: 1:2
La **nacia flago de Kroatio** konsistas el tri samlongaj, horizontalaj strioj el la tutslavaj koloroj ruĝa, blanka kaj blua. En la mezo estas la blazonŝildo de Kroatio.

La ruĝ-blank-blua trikoloro estis uzita kiel la kroata flago ekde 1848, simbolante la tutslavajn kolorojn. Dum la provinco Banovino de Kroatio ekzistis ene de la Regno de Jugoslavio, ĝi havis similan flagon sen la moderna krono. Dum Kroatio estis parto de SFR Jugoslavio ĝia trikoloro estis la sama, sed ĝi havis kvin-pintan ruĝan stelon. La stelo estis anstataŭita de la blazono en majo 1990, baldaŭ post la unuaj plurpartiaj elektoj. La nuna flago kaj la blazono estis oficiale adoptitaj la 21-an de decembro 1990, proksimume dek monatojn antaŭ la proklamo de sendependeco disde Jugoslavio kaj unu tagon antaŭ la Konstitucio de Kroatio la 22-an de decembro 1990. La ŝildo estas en la ruĝa kaj blanka strioj. Supre estas krono formita el ĝiaj diversaj regionoj. De maldekstre dekstren ili estas la antikvaj kolonoj de Kroatio, Dubrovniko, Dalmatio, Istrio, kaj Slavonio.

Kroatio
Kategorio:Naciaj simboloj de Kroatio
Dolné Plachtince

**Dolné Plachtince** (hungare *Alsópalojta* [alŝOpalojta], germane *Unterplachtintz*) estas vilaĝo kaj municipo en Slovakio. 

## Situo 
Dolné Plachtince situas laŭ ĉefvojo Horné Semerovce-Veľký Krtíš. La lasta urbo troviĝas je 3&nbsp;km.

## Historio 
La loko estis loĝata jam dum la bronzepoko. La unua mencio okazis pri la vilaĝo en 1243 en formo *"Palatha"*. En 1245 ĝi ricevis doganprenan rajton, poste ĝi iĝis kampurbo. Pli frue en 1306 ankaŭ fortikaĵo menciiĝis, kiun Mateo Csák okupis. La urbeto baldaŭe disiĝis je 3 partoj: Suba, Meza kaj Supra. Kiel aparta parto, tiu loko menciiĝis en 1337 en latina formo *"Palatha Inferior"*. En 1796 la tutlanda geografia libro taksis la lokon duaklasa. En 1828 loĝis tie 786 vilaĝanoj en 129 domoj. En 1910 laŭ la popolnombrado vivis en Alsópalojta 618 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Hont, al distrikto de Vinica, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 1930 pro incendio duono de la vilaĝo cindriĝis. En 2001 vivis en Dolné Plachtince 600 homoj, (560 slovakoj). 

## Naskiĝintoj 
* Ctibor Filčík – slovaka aktoro
* Štefan Kvietik – slovaka aktoro   

Kategorio:Municipoj en distrikto Veľký Krtíš
Senad Čolić

**Senad ČOLIĆ** (naskita en 1944) estas bosna diplomita inĝeniero pri elektrotekniko, manaĝero de elektroindustria kompanio ĝis emeritiĝo (2010) kaj Esperanto-aktivulo. 

## Movado
Čolić esperantiĝis en 1962. Li estis estrarano kaj prezidinto de Esperantista Ligo de Bosnio kaj Hercegovino, estrarano kaj ĝenerala sekretario de TEJO (1967-1973) kaj eksa komitatano de UEA. Li kunfondis la humanitaran societon „Espero“ (1996) kaj la profesian oficejon ELBH (1974). Li ankaŭ estis kunorganizinto de multaj internaciaj kaj landaj kongresoj, simpozioj, konferencoj, renkontiĝoj ktp.

## Verkado
Čolić estis redaktoro de gazetoj kaj tradukinto/redaktinto de pluraj eldonaĵoj de la eldonejo „elbih“ (Sarajevo). En 2001 aperis vortaro bosna-Esperanto kaj Esperanto-bosna, kiun li kunaŭtoris.

## Verkoj
* **2001**: **Čolić**, Senad; **Miljko**, Branko; **Jakupović**, Kemal; **Tandir**, Mustafa. Rječnik esperanto-bosanski bosanski-esperanto. Vortaro Esperanto-bosna, bosna-Esperanto. Sarajevo: Elbih, 2001. 169 p.  

Kategorio:Bosnaj esperantistoj
Kategorio:Esperanto-vortaristoj
Flago de Latvio

eta
La **nacia flago de Latvio** estis uzita de sendependa Latvio de 1918 ĝis kiam lando estis okupita de Sovetunio en 1940. Ĝia uzo estis subpremita dum sovetia regado. Post reakirado de la sendependeco, Latvio readoptis, la 27-an de februaro 1990, la saman, ruĝ-blank-ruĝan flagon. Kvankam oficiale adoptita en 1922, la latva flago estis en uzo jam en la 13-a jarcento. La ruĝa koloro foje estas priskribita kiel simbolado de la preteco de la latvoj por doni la sangon de siaj koroj por libereco kaj ilia volemo defendi sian liberecon. Alternativa interpreto, laŭ legendo, estas ke latva gvidanto estis pafvundita en batalo, kaj la rando de la blanka tuko en kiu li estis metita estis makulita de lia sango. La blanka strio povas signifi la tukon kiu envolvis lin. Tiu rakonto estas simila al la legendo de la originoj de la flago de Aŭstrio.

Latvio
Kategorio:Naciaj simboloj de Latvio
Flago de Rumanio

eta
La **nacia flago de Rumanio** (rumane: Drapelul României) estas trikoloro kun vertikalaj strioj: komencante de la flagstango: blua, flava kaj ruĝa. Ĝi havas la proporcion 2:3.

La Konstitucio de Rumanio diras ke "La flago de Rumanio estas trikoloro. La koloroj estas aranĝitaj vertikale en la sekvanta sinsekvo de la flagstango: blua, flava, ruĝa", tio estas la bazaj koloroj. La proporcioj kaj koloroj same kiel la flago-protokolo estis establitaj per statuto en 1994 kaj etenditaj en 2001. Dum la insurekcio kontraŭ la komunisma reĝimo populariĝis la uzado de la flago el kiu oni forprenis (fortranĉis) la centran blazonon de la tiama reĝimo.

La flago estas tre simila al la flago de Andoro kaj la flago de Ĉado. La simileco kun la flago de Ĉado, kiu malsamas nur en la nuanco de la bluo, kaŭzis internacian diskuton. En 2004 Ĉado instigis al la Unuiĝintaj Nacioj ekzameni la temon, sed la tiama prezidento de Rumanio Ion Iliescu sciigis ke neniu ŝanĝo okazos al la flago. Ankaŭ la flago de Moldavio rilatas al la rumana trikoloro, escepte ke ĝia proporcio estas 1:2, havas pli helbluan koloron kaj la moldavan blazonon en la mezo.

Rumanio
Kategorio:Naciaj simboloj de Rumanio
Horné Plachtince

**Horné Plachtince** (hungare *Felsőpalojta* [felŝOpalojta], germane *Oberplachtintz*) estas vilaĝo kaj municipo en Slovakio.

## Situo 
Horné Plachtince situas en valo, fine de sakovojo. Veľký Krtíš troviĝas je 7&nbsp;km.

## Historio 
La loko estis loĝata jam dum la bronzepoko kaj ferepoko. Baldaŭe keltoj vivis tie. La unua mencio okazis pri la vilaĝo en 1243 en formo *"Palatha"*. Kiel aparta parto, tiu loko menciiĝis en 1337 en latina formo *"Palatha Superior"*. En 1275 ĝi ricevis doganprenan rajton, poste ĝi iĝis kampurbo kun bazarada rajto ekde 1465. En 1685 la turkoj okupis la urbeton. En 1715 oni komputis tie 26 domojn kaj 3 nobeldomojn. En 1796 la tutlanda geografia libro taksis la lokon duaklasa. En 1828 loĝis tie 300 loĝantoj en 50 domoj. En 1910 laŭ la popolnombrado vivis en Felsőpalojta 311 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Hont, al distrikto de Vinica, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Horné Plachtince 202 homoj, (197 slovakoj).   

Ĉi tie naskiĝis slovaka aktoro kaj politikisto Milan Kňažko. 

Kategorio:Municipoj en distrikto Veľký Krtíš
Flago de Ĉeĥio

La **nacia flago de Ĉeĥio** () estas la sama flago de la antaŭa Ĉeĥoslovakio. Survoje de la historiaj okazintaĵoj en iama Ĉeĥoslovakio, Ĉeĥio konservis la ĉeĥoslovakan flagon dum Slovakio adoptis sian propran flagon. La unua flago de Ĉeĥoslovakio estis bazita sur strioj, kaj estis blanka sur ruĝa. Tio estis identa al la flago de Pollando, tiel ke blua triangulo estis aldonita ĉe la hisflanko. La flago estis malpermesita de la naziaj politikistoj en 1939, kaj estis horizontala trikoloro de blanka, ruĝa, kaj blua. La origina flago estis restarigita en 1945.

Kiam la ĉeĥa kaj slovaka respublikoj disiĝis en 1993, la ĉeĥoj adoptis flagon simila al la antaŭa flago de la Ĉeĥa kaj Slovaka federacia respubliko, en rekta malobservo de la konstitucia ago kiu eksplicite malpermesis iamajn federaciajn simbolojn esti uzita por la du novaj ŝtatoj.

## Referencoj 
## Vidŭ ankaŭ 
* Blazono de Ĉeĥio

Ĉeĥio
Kategorio:Naciaj simboloj de Ĉeĥio
Pál Győrffy

**GYŐRFFY Pál** (djoerfi) estis hungara franciskano, eklezihistoriisto naskita en Gyergyószentmiklós 1681 kaj mortinta en Mikháza la 5-an de januaro 1748. 

## Biografio
Pál Győrffy studis teologion en Ĉikŝomjo, oni ordinis lin pastro en 1708. De 1715 li estis domestro en Mikháza, Szárhegy kaj Ĉikŝomjo. En jaroj 1721–24 kaj 1729–32 li estis respondeculo de la provinco, en 1732–35 provincialiso. Li translokigis la teologian altlernejon al Koloĵvaro. Li aranĝis la arkivejon de provinco, enkondukis la provincialisan protokolon. Li priskribis la historion de la franciskanoj de Transilvanio.

## Verkoj
* *Ortus, progressus, vicissitudines, excisi et restauratio olim Custodiae, nunc ab anno 1729 Provinciae Transsylvaniae ord. m. s. p. v. Francisci...* (Csíksomlyó, 1737).

## Fonto
* Magyar Életrajzi Lexikon

Gyorffy, Pal
1488 Aura

'*1488 *Aura''''' estas malrapide rotacianta asteroido de la asteroida zono.

## Malkovro 
Ĝi estis malkovrita la  de la finnlanda astronomo Yrjö Väisälä elde la Observatorio de Iso-Heikkilä en Turku.

## Nomo 
La deveno de ĝia nomo estas nekonata.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Yrjö Väisälä
Kategorio:Astronomiaj objektoj malkovritaj en 1938
Flago de Norvegio

eta
La **nacia flago de Norvegio** estas ruĝa kun blua skandinava kruco skizita en blanka koloro kiu etendiĝas al la randoj de la flago. La vertikala parto de la kruco estas translokita al la his-flanko en la stilo de Dannebrog, la flago de Danio. La kruco simbolas kristanismon. La proporcioj de la nacia flago estas 22:16.

La elekto de la skandinava kruco estis klare bazita sur la tradicio establita de la aliaj nordiaj landoj, Danio kaj Svedio. La ruĝa kaj blua koloroj ankaŭ eksplicite rilatas al tiuj du landoj, iamaj kaj nunaj partneroj.

La flago ankaŭ validas en la eksteraj teritorioj Svalbardo kaj Janmajeno.

Norvegio
Kategorio:Naciaj simboloj de Norvegio
Ernő György

**GYÖRGY Ernő** (djoerdj) estis hungara juristo, altlerneja instruisto, fakverkisto naskita en Nadjvarado la 13-an de aprilo 1888 kaj mortinta en Budapeŝto la 14-an de oktobro 1977. Lia origina familia nomo ĝis 1905 estis Grósz [grOs].

## Biografio
Ernő György maturiĝis en sia naskiĝurbo en 1906, li finis siajn studojn en la Reĝa Jura Akademio (Nagyvárad) kaj en la Scienca Universitato Ferenc József. Li iĝis advokatkanditato en Budapeŝto, de 1912 advokato en Nagyvárad, soldato dum la unua mondmilito (1914–18). De 1919 li estis advokato en Budapeŝto, de 1926 afergvidanta direktoro de la Országos Hitelvédő Egylet. Li iĝis privatprofesoro pri ekonomijuro (1946), poste li instruis en Scienca Universitato Péter Pázmány. Li estis organizinto (1948), poste la unua prezidanto de la Közületi Egyeztető Bizottság. En 1951 li estis la plejsupertribunala juĝisto, de 1952 juĝisto grupestro de Centra Distrikta Tribunalo de Budapeŝto. Inter 1953 kaj 1957 li estis jurkonsilanto. Li kandidatiĝis (1957) kaj doktoriĝis (1972) antaŭ la Hungara Scienca Akademio.

## Elektitaj verkoj
**Adózás. Az egyéni cégek és a részvénytársaságok adói* (kun Bodroghy József, Bp., 1921); 
**Neue Wege des Insolvenzrechtes* (Wien, 1930); 
**A válságjog kialakulása* (Bp., 1933); 
**A hitel biztosítékai. Kezesség, zálogjog ingó dolgon, biztosítás, engedmény* (Bp., 1942);
**A gazdaságjog szerkezeti változásai* (Bp., 1948); 
**Kereskedelmi társasági jog* (Bp., 1969); 
**A gazdasági verseny külkereskedelmi vonatkozásai* (Bp., 1973); 
**A gazdasági verseny jogi kérdései* (Bp., 1976).

## Fontoj
* Magyar Életrajzi Lexikon
* https://www.nevpont.hu/palyakep/gyorgy-erno-d10f2

Kategorio:Hungaraj juristoj
Kategorio:Hungaraj altlernejaj instruistoj
Kategorio:Transilvaniaj hungaroj
Flago de Estonio

eta|Alternativa propono laŭ nordia dizajno
La** nacia flago de Estonio** (estone: Eesti lipp) estas trikoloro havante tri egalajn horizontalajn striojn: blua (pinto), nigra, kaj blanka. La normala grandeco estas 105 × 165&nbsp;cm. En la estona ĝi estas familiare nomata la " sinimustvalge" (laŭlitere "blua-nigra-blanka"), laŭ la koloro de la strioj. La estona flago unue fariĝis konata en la 1880-aj jaroj kiel la flago de la estona studenta asocio ĉe la Universitato de Tartu kaj estis konsekrita en la halo de la paroko de Otepää la 4-an de junio 1884. La origina flago estas konservita en la estona nacia muzeo.

En 2001, la politikisto Kaarel Tarand sugestis ke la flago estu ŝanĝita de trikoloro al nordia krucoflago konservante la samajn kolorojn. Subtenantoj de tiu dizajno asertas ke trikoloro donas al Estonio la bildon de post-sovetia aŭ orient-eŭropa lando, dum transversa dizajno simbolus la ligojn de la lando kun Nordio.
 
Ĵurnalisto Eerik-Niiles Kross ankaŭ proponis ŝanĝi la oficialan nomon de la lando en la angla kaj pluraj aliaj fremdaj lingvoj, de Estonio ("Estonia") al *Estland* (kiu estas la nomo de la lando en la dana, nederlanda, germana, sveda, norvega kaj multaj aliaj ĝermanaj lingvoj).Pluraj nordiaj transversaj dizajnoj jam estis proponitaj en 1919, kiam la ŝtatflago estis oficiale adoptita. Ĉar la trikoloro estas konsiderita grava nacia simbolo, la propono ne atingis ĝeneralan popularecon.

## Vidu ankaŭ 
* Flago de Estona Soveta Socialisma Respubliko
* Listo de municipaj flagoj de Estonio

Estonio
Kategorio:Naciaj simboloj de Estonio
Flago de Finnlando

eta|Nacia Flago de Finnlando.
eta|252px|Ŝtata flago de Finnlando.
eta|266px|Alia ŝtata flago de Finnlando, en uzo ekzemple armee.
[266px|eta|Flago de [prezidanto de Finnlando.]]
La **flago de Finnlando** ( (iam siniristilippu, "blukruca flago", ), ankaŭ nomata '''' ("la blukruca flago"), datiĝas de la komenco de la 20-a jarcento. Ĝi havas bluan Nordian krucon sur blanka fono. La ŝtatflago, uzata de ŝtataj aŭtoritatoj, havas aldone blazonon en la centro, sed estas alie identa al la civila flago. La militistaro uzas hirund-vosthavan ŝtatflagon. Ankaŭ la flago de la ŝtatprezidanto estas hirundvosta kaj krome havas la Krucon de Libereco en la supra ĉe-stanga blanka kvarangulo. Ĝi estis oficiale adoptita en majo 1918 baldaŭ post la sendependiĝo disde Rusio. Tiam estis pluraj konkurantaj proponoj por flago de la lando, sed venkis la nuna blukruca kun la sama baza fasono (la skandinava kruco) kiun uzas la flagoj dana, sveda, norvega kaj islanda. Iom similaj flagoj aperis jam en la 19-a jarcento por diversaj uzoj ekz. sur ŝipoj. La blua koloro laŭdire prezentas la milojn da lagoj en la lando kaj la ĉielon kaj la blanko la neĝon kiu kovras la teron en vintro. Baldaŭ post la sendependeco estu forta disputo pri la koloroj. Estis klare, ke oni ekuzan krucflagon, kiu esprimu amikecon al la aliaj nordiaj landoj, sed iuj volis blank-bluan kaj iuj ruĝ-flavan flagon. En la ruĝ-flaga la koloroj estas samaj kiel en la blazono de la lando, kaj nuntempe ĝi estas flago de svedlingvaj finnlandanoj.

## Referencoj 
## Vidu ankaŭ 
* Flago de Alando
* Sininen ja valkoinen.

Finnlando
Kategorio:Naciaj simboloj de Finnlando
Stredné Plachtince

**Stredné Plachtince,** hungare **Középpalojta,** germane **Mitterplachtintz** estas malgranda vilaĝo kaj municipo en Slovakio. 

## Situo 
Stredné Plachtince situas en valo, meze de sakovojo el Dolné Plachtince. Veľký Krtíš troviĝas je 5&nbsp;km.

## Historio 
La unua mencio okazis pri la vilaĝo en 1243 en formo *"Palatha"*. En 1275 ĝi ricevis doganprenan rajton, poste ĝi iĝis kampurbo kun bazarada rajto ekde 1465. Fortikaĵo menciiĝis en 1306, tiam Mateo Csák okupis ĝin. Kiel aparta parto, tiu loko menciiĝis en 1439 laŭ tiama hungara ortografio *"Kezeppalotha"*. En 1715 oni komputis tie 29, post 5 jaroj 41 domojn. En 1796 la tutlanda geografia libro taksis la lokon duaklasa. En 1828 loĝis tie 700 loĝantoj en 116 domoj. En 1910 laŭ la popolnombrado vivis en Középpalojta 947 homoj, (slovakoj en majoritato, hungaroj en minoritato). Ĝis Traktato de Trianon la komunumo apartenis al Hungara reĝlando, al Hont, al distrikto de Vinica, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 1934 inundo kaj ankaŭ incendio okazis. En 2001 vivis en Stredné Plachtince 593 homoj, (559 slovakoj, 29 ciganoj).    

## Vidindaĵoj 
* luterana gotika preĝejo el la 14-a jarcento, post 3 jarcentoj renesanciĝis
* malnovaj loĝdomoj
* popolkostumoj
* ruinoj de burgo

## Naskiĝintoj 
*Imre Szentpétery - hungara historiisto
*Július Pántik - slovaka aktoro

Kategorio:Municipoj en distrikto Veľký Krtíš
Germana aŭtovojo A46

La **germana aŭtovojo A46** (germane *Autobahn 46*, mallonge *A46*, aŭ formale *Bundesautobahn 46*, mallonge *BAB 46*) estas aŭtovojo en la okcidento de Germanio - inter la limo de Germanio kaj Nederlando proksime de la urbo Heinsberg (lige al la nederlanda aŭtovojo *Rijksweg A2*) okcidente kaj la komunumo Bestwig en la arbara mezmontara regiono Sauerland oriente. La aŭtovojo longas 133 kilometrojn. 

La vojo konsistas el tri partoj (ligitaj per malpli grandaj ŝoseoj):
* Heinsberg–Neuss–Düsseldorf–Wuppertal,
* Hagen–Iserlohn–Hemer kaj
* Arnsberg–Bestwig.

La vojo krucas la germanajn aŭtovojojn A61 (ĉe Mönchengladbach), A44 (ĉe Jüchen), A57 (en Neuss - inter la okcidento kaj sude de la urbo ambaŭ aŭtovojoj identas), A59 (ĉe Düsseldorf), A3 (ĉe Hilden), A1 kaj A43 (ĉe Wuppertal) kaj A45 (ĉe Hagen). Malgraŭ sia interrompiteco, la ŝoseo estas ekonomie grava aŭta vojo en la okcidentgermana industria zono Ruhr-Regiono kaj ankaŭ uzatas fare de multaj aŭtoj kaj kamionoj survojo inter Germanio kaj Nederlando.

]]
Aoristo

**Aoristo**, el la pragreka ἀόριστος χρόνος (= "nedifinita tempo") estas "verba tempo" de lingvoj kiel, interalie, la sanskrita, serbokroata, bulgara kaj la pragreka.
Temas pri verba formo kiu, kiel diras la nomo mem, sin lokigas ekstere de la tradicia kaj plejkomuna kontraŭmeto inter la aspekto imperfekta, (kiu vidigas la agon en ĝia disvolviĝo), kaj tiu perfekta (kiu konstatigas ke la ago estas jam plenumita). Aoristo karakterizas la agon sentempan kaj senaspektan, nome ekstere de sia komenciĝo kaj finiĝo. Pro tio aoristo taŭgas por esti uzata en rakontadoj kaj povas tial esti tradukita per la tenso de la preterito (ekzemple, la Perfekta preterito en la itala kaj franca lingvoj). 

Temas, do, pri tenso kiu en si mem ne pensigas al tempo en kiu la ago plenumiĝas: pro tio ĝi povas esti uzita, ekzemple, kun aludo al la estonto aŭ al la estanto. Ekzemplo: restas la katolika liturgio memoraĵo de la unuaj tempoj kiam en Romo kristamoj liturgiis per la lingvo de la evangelizantoj kaj de la novtestamentaj libroj, la pragrekan: inter la mesaj preĝoj troviĝas, ofte kantata, *kyrie eleison*, el Κύριε ἐλέησον (= "Sinjoro kompatu") kiu entenas imperativan aoriston el ἐλεέομαι (*eleeomai* ="kompati").

Alia uzo de aoristo, ĉiam en la greka, estas tiu tieldirita gnomika, kiu perlas proverbojn kaj sentecojn validajn kaj en la pasinto kaj en estonto kaj en la estanto.

En la latina aoristo finiĝis per fandiĝo kun la perfekto (en opono al la imperfekto). Lingvistoj rimarkigas ke, ekzemple, «dixi» el «dicere» funkcias kiel perfekto sed devenas el antikva «sigmatika» aoristo.

## Aoristo en lingvoj ne hindoeŭropaj 
Diversaj lingvaj sistemoj havas tiun apartaĵon en siaj tensoj

Ekzemple, aoristo aperas en la turka kie tamen ege malsame rolas ol tiu aganta en la hindoeŭropa lingvaro, kie la aoristo konservas aŭ perdas sian aspekton laŭdepende de la pozicio rilate al aliaj verboj.

## Eksteraj ligiloj 
http://www.christusrex.org/www1/ofm/sbf/Books/LA42/42085AN.pdf Aoristoj en la evangelioj.

http://www.biblistica.it/1/resurrezioni_compiute_de_yeshua_4610933.html Aoristoj en la evangelioj

## Vidu ankaŭ 
* Verba aspekto
* Aspekto (lingvistiko).

Kategorio:Gramatiko 
Kategorio:Verbaj tensoj
Dolné Strháre

**Dolné Strháre,** hungare **Alsóesztergály** [alŝOestergAj], germane **Niederstracherau** estas malgranda vilaĝeto kaj municipo en Slovakio. Dolné, alsó kaj nieder signifas: suba.
300px|eta|Dolné Strháre situas en la plej griza parto

## Situo 
Dolné Strháre situas en valo de rojo, laŭ flankovojoj. Veľký Krtíš troviĝas je 5&nbsp;km-oj.

## Historio 
La unua mencio okazis pri la vilaĝo en 1244 en formo *"Stergar"*. En la 15-a jarcento la husanoj okupis ĝin. Inter 1554-1594 la vilaĝo apartenis al la Osmana Imperio, poste ĝi senhomiĝis. En 1796 la tutlanda geografia libro taksis la lokon duaklasa. En 1828 loĝis tie 757 vilaĝanoj en 77 domoj. En 1910 laŭ la popolnombrado vivis en Alsóesztergály 622 homoj, (slovakoj en majoritato, hungaroj en minoritato). Ĝis Traktato de Trianon la komunumo apartenis al Hungara reĝlando, al Nógrád (reĝa departemento), al distrikto de Balassagyarmat, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Dolné Strháre 174 homoj, (163 slovakoj).

## Vidindaĵoj 
* romkatolika preĝejo de 1938
* luterana preĝejo de 1756

## Eksteraj ligiloj 
* Dolné Strháre sur mapo de Slovakio

## Fontoj 
* Hungara Vikipedio

Kategorio:Municipoj en distrikto Veľký Krtíš